Jay-Z

Shawn Corey Carter (født 4. december 1969 i New York City), bedre kendt som JAY-Z, er en amerikansk rapper. Han ejer sportsbar-kæden 40/40 Club, musikstreamingtjenesten Tidal og NBA-holdet Brooklyn Nets. Han er en af de mest succesrige hiphopmusikere og iværksættere i Amerika.

Da ingen pladeselskaber ville udgive hans materiale startede han selskabet Roc-A-Fella Records, hvor han har udgivet alle sine album. Han udgav sit debutalbum, Reasonable Doubt, i 1996 og blev derefter hurtigt kendt.
Roc-A-Fella Records samt diverse datterselskaber såsom Roc-A-Fella Films og Rocawear er nu blevet delt op mellem Jay-Z og Damon Dash fordi de to var "vokset" fra hinanden.

I de seneste år han han arbejdet med bl.a. R. Kelly & Linkin Park og optrådte til 2006 Grammy-uddelingerne på scenen med Linkin Park og Paul McCartney

Jay-Z annoncerede i 2003 at The Black Album ville være hans sidste, og at han efter endt tour med albummet, ville trække sig tilbage som kunstner. Han holdt en afskedskoncert i Madison Square Garden, hvor en masse verdensstjerner sammen med Jay-Z optrådte. Koncerten blev optaget og kan ses på filmen Fade to Black.
Han tiltrådte som CEO for Def Jam Records; en stilling som han forlod pr. 1. januar 2008.
Han er dog "vendt tilbage" som kunstner med albummet Kingdom Come, og har samtidig touret rundt i verden for at samle ind til en organisation, der arbejder for at "skaffe vand" til U-lande.
Jay-Z har også over de sidste år haft et opgør med rapperen Nas, som dog forstummede i efteråret 2005, da Jay-Z under en koncert i New Jersey, bragte Nas frem på scenen, for så at optræde sammen med den sang, som Jay-Z skrev for at "disse" Nas, da deres strid var på sit højeste.
Jay-Z signede i samme periode Nas til Def Jam Records. Han er gift med sangerinden Beyonce Knowles. Brylluppet fandt sted i April 2008.

Jay-Z har via sit pladeselskab bragt talenter såsom Kanye West og Rihanna, frem i lyset.

Jay-Zs 11. studiealbum The Blueprint 3 udkom i 2008 og er udelukkende produceret af produceren Kanye West.

I august 2011 udkom Jay-Z & Kanye West's album Watch the Throne som bl.a. indeholder hitsinglen "Otis", hvilken de 2 rappere samtidig har udgivet musikvideo til.
 
Desuden købte Jay-Z sig også i august måned 2011 ind i Pharrell Williams tøjmærke Billionaire Boys Club. Hvad mærkets fremtid indebærer er stadig uvist. Først gik nyheden på at Jay-Z skulle have købt alle rettigheder til mærket, men det kom dog senere frem på Billionaire Boys Club egen blog, at Pharrell Williams stadig vil være en del af mærkets fremtid.

Diskografi

Studiealbum 
 1996: Reasonable Doubt
 1997: In My Lifetime, Vol. 1
 1998: Vol. 2: Hard Knock Life
 1999: Vol. 3: Life and Times of S. Carter
 2000: The Dynasty: Roc La Familia
 2001: The Blueprint
 2002: The Blueprint²: The Gift & the Curse
 2003: The Black Album
 2006: Kingdom Come
 2007: American Gangster
 2009: The Blueprint 3
 2011: Watch the Throne
 2013: Magna Carta... Holy Grail
2017: 4:44

Kollaborationsalbum 
 1998: Streets Is Watching (with various artists)
 2002: The Best of Both Worlds (with R. Kelly)
 2004: Unfinished Business (with R. Kelly)
 2004: Collision Course (with Linkin Park)
 2011: Watch the Throne (with Kanye West)

Kompileringsalbum 
 2001: Jay-Z: Unplugged
 2002: Chapter One: Greatest Hits
 2003: Bring It On: The Best of Jay-Z
 2006: Greatest Hits

Singler

Eksterne henvisninger 

 
 

Rappere fra USA
Har spillet på Roskilde Festival
Personer fra New York
Musikere fra Priority Records

Amerikanere i 1900-tallet
Amerikanere i 2000-tallet